চন্দন ভট্টাচার্য মিলনসাগর Chandan Bhattacharya MILANSAGAR
কবি চন্দন ভট্টাচার্য্য - জন্ম গ্রহণ করেন হুগলী জেলার নবগ্রাম-এ। পিতা বিশ্বনাথ ভট্টাচার্য্য এবং মাতা
সবিতা দেবী।
কবির বেড়ে ওঠা পশ্চিমবঙ্গের মফঃস্বল অঞ্চল - আধা গ্রাম্য ও আধা শহুরের পরিবেশে। স্কুল  জীবন
নবগ্রাম বিদ্যাপীঠ-এ শেষ করে তিনি যাদবপুর বিশ্ববিদ্যালয় থেকে ১৯৮৬ সালে ইঞ্জিনিয়ারিং
বিভাগে স্নাতক হন। এরপর শুরু হয় কর্মজীবন। কর্মসুত্রে মাত্র ২৪ বছর বয়সে বরোদায় আগমন। বর্তমানে
তিনি গুজরাটের বরোদায়,  ‘প্রোজেক্টস এন্ড ডেভেলোপমেন্ট ইন্ডিয়া লিমিটেড’ নামে এক সরকারী অধিগৃহীত
সংস্থায় ‘ডেপুটি জেনারাল ম্যানেজার’ পদে কার্যরত।
কবির ছোটবেলা থেকে কবিতার সাথে বেড়ে ওঠা। তাঁর সাহিত্যে হাতেখড়ি স্কুল ম্যাগাজিনের পাতায়।
প্রবাসী বাঙ্গালীদের বাংলাকে বুকে করে বাঁচিয়ে রাখার যুদ্ধে তিনিও একজন সহযোদ্ধা। বিভিন্ন গল্প ও
কবিতা প্রতিযোগিতায় পুরস্কার প্রাপ্তি হয়েছে বিভিন্ন সময়ে। বরোদার বাংলা সংস্কৃতির ধারাকে অব্যাহত
রাখতে তিনি নিয়মিত বিভিন্ন কর্মসূচিতে যোগদান করে এসেছেন। তিনি বরোদায় ‘ইষ্ট ওয়েষ্ট কালচারাল
এসোশিয়েসন’, ‘সাংস্কৃতিক সমন্বয় মঞ্চ’, ‘বরোদা বেংগলি এসোশিয়েসন’ ও আরো অনেক সাংস্কৃতিক
সংস্থার বিভিন্ন কর্মকান্ডের সঙ্গে প্রত্যক্ষ ও পরোক্ষভাবে যুক্ত।
কবি 'ইষ্ট ওয়েষ্ট কালচারাল এসোশিয়েসন', 'রবিরশ্মি' প্রকাশিত বার্ষিক পত্রিকা ও বিভিন্ন  সাংস্কৃতিক
উৎসবে আয়োজিত আবৃত্তি প্রতিযোগিতায়, নৃত্যনাট্যে ও আলেখ্যে নিয়মিত কবিতা প্রকাশ করে আসছেন।
এই কর্মকাণ্ডের মধ্য দিয়েই তাঁর কবিতার মাধ্যমে সাহিত্য জগতে আত্মপ্রকাশ। স্বভাবতঃ প্রচার বিমুখতা,
কর্মব্যস্ততা এবং প্রবাসের দুরত্ব, তাঁর রচিত কবিতার প্রসারে বাধা হওয়ায় কলকাতার পত্রিকায় কবিতা
পাঠানো হয়ে ওঠেনি।
তাঁর প্রিয় কবিদের মধ্যে রয়েছেন মধুসূদন, রবীন্দ্রনাথ, নজরুল, সত্যেন্দ্রনাথ দত্ত, জসিমুদ্দিন, সুকান্ত,
জীবনানন্দ, সুনীল গাঙ্গুলী, শক্তি চট্টোপাধ্যায় এবং আরো অনেক খ্যাত-অখ্যাত কবি যাদের কবিতার গাঢ়
তুলির টান মনের পটে একান্ত আপন এক নিজস্ব জগৎ গড়ে তোলে।
আমরা আনন্দিত এবং কৃতজ্ঞ কবি চন্দন ভট্টাচার্য্যর কাছে যে তিনি আমাদের কবিদের সভায় তাঁর কবিতা
প্রকাশিত করার অনুমতি দিয়েছেন। সুদূর বরোদার এই প্রবাসী কবিকে, যিনি শত প্রতিকূলতার মধ্যেও
সেখানে বাংলা সংস্কৃতির ধ্বজা বহন করে চেলেছেন,  আমাদের কবিদের সভায় স্থান দিতে পেরেছি, এ
আমাদের সৌভাগ্য।
কবি চন্দন ভট্টাচার্য্যর মূল পাতায় যেতে এখানে ক্লিক করুন।
কবির সঙ্গে যোগাযোগ
চলভাষ - +৯১৯৪২৭০৩৪৯৮৬
ইমেল -  cbhattacharyya2007@rediffmail.com
উত্স:  ইন্টারনেটে যোগাযোগ এবং ই-মেলের মাধ্যমে কবিতা ও তথ্যাদির আদান প্রদান।
আমাদের যোগাযোগের ঠিকানা :-
মিলনসাগর
srimilansengupta@yahoo.co.in
এই পাতার প্রথম প্রকাশ - ১.১১.২০১২
পরিবর্ধিত সংস্করণ - ১৪.১১.২০১৬
.